b'\n_START_ARTICLE_\nDrofenigova hi\xc5\xa1a, Ljubljana\n_START_SECTION_\nZgodovina\n_START_PARAGRAPH_\nZgradbo poslovne hi\xc5\xa1e (veleblagovnice) je naro\xc4\x8dil Franc Drofenig, medtem ko je na\xc4\x8drte izdelal arhitekt Karl Br\xc3\xbcnnler. Leta 1914 je hi\xc5\xa1o zgradila ljubljanska stavbna dru\xc5\xbeba Viljem Treo. Hi\xc5\xa1a stoji na mestu nekdanje baro\xc4\x8dne hi\xc5\xa1e. Predstavlja kvaliteten primer ume\xc5\xa1\xc4\x8danja sodobno oblikovane stavbe v histori\xc4\x8dno mestno jedro._NEWLINE_Arhitekt je v zasnovi uporabil nove mo\xc5\xbenosti, ki jih je ponujala tedanja gradbena tehnologija. V pritli\xc4\x8dju in v prvem nadstropju sta bili veliki prodajni prostori, v tretjem nadstropju pa skladi\xc5\xa1\xc4\x8de. Vsi prostori so obsegali celotno globino stavbe. Med prvim in drugim nadstropjem je bilo stopni\xc5\xa1\xc4\x8de v sredini. Na fasadi je arhitekt uporabil dekorativne elemente secesije. \xc4\x8crna fasada deluje lahkotno, jeklena mre\xc5\xbea nosi velike steklene povr\xc5\xa1ine in parapetna polnila iz kamnitih plo\xc5\xa1\xc4\x8d enake barve. Izlo\xc5\xbebe v pritli\xc4\x8dju so skoraj kvadratna, okna v 3. nadstropju pa so polkro\xc5\xbeno zaklju\xc4\x8dena. Okras na fasadi predstavljata pozla\xc4\x8den stre\xc5\xa1ni venec in nadstre\xc5\xa1ek v pritli\xc4\x8dju.'